Нягледзячы на такое спусташэнне, мястэчка пачало адраджацца. I што цікава, адноўленыя вуліцы з’яўляліся менавіта там, дзе яны былі да вайны. Нават назвы іх засталіся такімі, якія яны атрымалі шмат вякоў назад. Чаму так? Можа, невядомая сіла цягнула былых бежанцаў на звыклае старое месца? Магчыма. Але гэта імкненне тлумачыцца яшчэ і тым, што размяшчэнне вуліц, якое склалася тут у даўнія часы, было найбольш выгодным. Нават з назваў іх можна здагадацца, чаму тая ці іншая вуліца з’явілася менавіта тут. Глядзіце самі.